عەبدوڵڵا کوڕی جوبەیر

عەبدوڵڵا کوڕی جوبەیر (مردووی ٣ی کۆچی/٦٢٥ی زایینیی)یەکێکە لە ھاوەڵانی پێغەمبەر محەممەد، لە بەنوو سەعلەبەی کوڕی عەمر لە ھۆزی ئەوس، بەشداری بەیعەتی عەقەبەی کردووە، ھەروەھا بەشداری شەڕی بەدری کردووە، پێغەمبەر محەممەد کردوویەتی بە سەرکردەی پەنجا تیرھاوێژ لە جەنگی ئوحوددا لەسەر چیای عەینەین، و پێیگووتن ″لە جێگای خۆتان بمێننەوە و پشتەوەمان بپارێزن، ئەگەر بینیتان سەرکەوتین لە جێگای خۆتان مەجوڵێن، و ئەگەر بینیتان دەکوژرێین سەرمان مەخەن″. بەڵام کاتێک تیرھاوێژەکان بینیان موسڵمانان سەرکەوتوون شوێنەکانی خۆیان بەجێھێشت، ھەرچەندە عەبدوڵڵا ھەوڵیدا ڕێیان لێبگرێت بەڵام سوودی نەبوو، کەمتر لە دە کەس مانەوە، دواتر خالید کوڕی وەلید لە پشتەوە بۆیان ھات و تیرھاوێژەکانی کوشت و بووە ھۆی شکستی موسڵمانان. دوای کوشتنی عەبدوڵڵا بێباوەڕەکان جەستەکەیان شێواند.

 سەرچاوەکان 

پۆل:ھاوەڵەکان
پۆل:مردووانی ٦٢٥